**1. melléklet a 4/2013. (II. 27.) önkormányzati rendelethez[[1]](#footnote-1)**

**A Képviselő-testület tagjainak és a**

**nem képviselő bizottsági tagoknak a díjazása**

1. A Képviselő tiszteletdíja (alapdíja az illetményalap (39.900.-Ft) és 2.2 szorzószám szorzataként megállapított összeg bruttó: 87.780.- Ft.

2. Bizottsági elnök tiszteletdíja alapdíj + alapdíj 90 %-a

(több tisztség, bizottsági tagság esetén is) bruttó:87.780+79.000.-Ft

3. Tanácsnok tiszteletdíja alapdíj + alapdíj 90 %-a

(több tisztség, bizottsági tagság esetén is) bruttó: 87.780+39.500.-Ft

4. Bizottság képviselő tagjának tiszteletdíja alapdíj + alapdíj 45 %-a

(több tisztség, bizottsági tagság esetén is) bruttó:87.780+39.500.-Ft

5. Bizottság nem képviselő tagjának tiszteletdíja alapdíj 45 %-a

bruttó:39.500.-Ft.

6. A Képviselő-testület rendes üléséről történő igazolatlan távollét esetén a képviselő alapdíja egy havi időtartamra huszonöt százalékkal csökkentésre kerül.

7. A bizottság rendes üléséről történő igazolatlan távollét esetén a bizottság tagjának alapdíja a következő hónapban egy havi időtartamra huszonöt százalékkal csökkentésre kerül.

8. Abban az esetben, ha a képviselőnek a képviselő-testületi, a bizottsági tagnak a bizottsági ülésről történő távolléte önkormányzati érdekből indokolt, azt a képviselők és a bizottság elnöke esetében a polgármester, a bizottság elnökhelyettes és tagja esetében az illetékes bizottság elnöke igazolhatja. Ez esetben a díjazás megállapításánál az érintettet jelenlévőnek kell tekinteni.

**2. melléklet a 4/2013. (II.27.) önkormányzati rendelethez[[2]](#footnote-2)**

**A bizottságok feladatai**

**1. Ügyrendi, Igazgatási és Rendészeti Bizottság**

**1.1. Előterjeszti:**

1.1.1. az önkormányzat által alapított kitüntetési javaslatokat az arra vonatkozó rendelettel összhangban,

1.1.2. a polgármester és az alpolgármesterek illetményére, költségtérítésére, azok emelésére és a polgármester jutalmazására vonatkozó javaslatokat,

1.1.3. a Képviselő-testület által meghatározott ügyeket.

**1.2. Véleményezi:**

1.2.l. a Képviselő-testület éves munkatervét, programjait,

1.2.2. a közterületek elnevezésére vonatkozó testületi előterjesztéseket,

1.2.3. az önkormányzat szervezetére, a hivatal-szervezetére, a hatásköri kérdésekre vonatkozó javaslatokat,

1.2.4. a Képviselő-testület elé kerülő a város közrendjével, közbiztonságával kapcsolatos előterjesztéseket

1.2.5. a lejárt határidejű képviselő-testületi határozatok végrehajtásáról szóló jelentést,

1.2.6. az önkormányzati rendelet-tervezeteket.

**1.3. Vizsgálja és ellenőrzi:**

1.3.1. az önkormányzati rendelet-tervezetek jogszerűségét,

1.3.2. a Képviselő-testület által átruházott hatáskörök gyakorlásának jogszerűségét,

1.3.3. a Képviselő-testület üléseinek és döntéseinek az előkészítésére, végrehajtására irányuló munkát,

1.3.4. az önkormányzati képviselőkkel szemben fennálló összeférhetetlenség és méltatlanság megállapítására irányuló kezdeményezéseket,

1.3.5. a Képviselő-testület tagjainak vagyonnyilatkozatát, melyről nyilvántartást vezet.

**1.4 Közreműködik** a bírósági ülnökök választásának előkészítésében.

**1.5. Figyelemmel kíséri:**

1.5.1. a Polgármesteri Hivatalban végzett önkormányzati hatósági tevékenységet,

1.5.2. segíti a Képviselő-testület és szervei szabályszerű működését, az SZMSZ előírásainak

megsértése esetén intézkedéseket kezdeményez,

1.5.3. a város közrendjét, közbiztonságát,

1.5.4. az éves költségvetésben a közrend, közbiztonsággal kapcsolatban meghatározott

költségvetési összeg felhasználását,

1.5.5. a hatáskörébe tartozó feladatok vonatkozásában a végrehajtást.

**1.6. Lebonyolítja** a Képviselő-testület urna alkalmazásával történő titkos szavazását.

**1.7. Javaslatot tesz:**

1.7.1. a közrend, közbiztonság javítása érdekében költségvetési keret megállapítására,

1.7.2. a közrend, közbiztonság javítása érdekében szükséges intézkedésekre, feladatokra,

1.7.3. a Képviselő-testület éves munkatervére és programjaira,

1.7.4. kitüntetések adományozására,

1.7.5. a polgármesternek a rendőrök részére a letelepedési támogatás odaítélésére

**1.8. Kapcsolatot tart** a közbiztonság és a vagyonvédelem javítása érdekében:

1.8.1.a Rendőrkapitánysággal,

1.8.2.a polgárőr szervezetekkel,

1.8.3 a települési nemzetiségi önkormányzattal,

1.8.4 a térség települési önkormányzatainak képviselőivel,

1.8.5 az Ózd Közbiztonságáért Alapítvány Kuratóriumával,

1.8.6 a társadalmi bűnmegelőző szervezetekkel.

**1.9. Beszámol** tevékenységéről a Képviselő-testületnek.

**1.10. Döntési jogot gyakorol** a Képviselő-testület által átruházott hatáskörökben

**2. Pénzügyi és Gazdasági Bizottság**

**2.1. Előterjeszti:**

2.1.1. a saját pénzügyi forrás biztosításával kapcsolatos pályázatokat, az azokra vonatkozó javaslatokat,

2.1.2. a gazdasági tárgyú önkormányzati rendelet-tervezeteket,

2.1.3. az éves költségvetésben keretjelleggel meghatározott összegek tételes felosztására vonatkozó javaslatokat (érintett bizottságokkal együtt),

2.1.4. a Képviselő-testület által meghatározott hatáskörébe utalt ügyeket.

**2.2. Ellenőrzi:**

2.2.1. a belső ellenőrrel, revizorokkal együttműködve – az Önkormányzat hivatala és intézményei gazdálkodását,

2.2.2. különböző gazdasági kihatású programok, vállalkozások pénzügyi lebonyolítását, helyzetét,

2.2.3. a gazdálkodásról szóló – év közbeni és éves – beszámolókban foglaltakat,

2.2.4. az önkormányzati vagyon felmérését tartalmazó – éves zárszámadáshoz csatolt – leltár adatainak valódiságát, továbbá a törzsvagyon elkülönített nyilvántartását,

2.2.5. a kötelező év közbeni, éves beszámolók mellett a költségvetési rendelet végrehajtását,

2.2.6. az éves költségvetés teljesítése kapcsán meghatározásra került pénzügyi kihatásokkal közvetlenül nem járó feladatokat,

2.2.7. a hatáskörébe tartozó feladatok vonatkozásában a végrehajtást,

2.2.8. a kommunális szolgáltatások ellátásának színvonalát,

2.2.9. a város ivóvízellátását, a szennyvízkezelési feladatok ellátását,

2.2.10. városüzemeltetési szempontból az önkormányzati közszolgáltató szervezetek működését, feladatellátását,

2.2.11. a közterület-fenntartási, köztisztasági, településtisztasági, szilárd és folyékony hulladékkezelési feladatok ellátását,

2.2.12. a köztemetők üzemeltetését,

2.2.13. a helyi közvilágítást, a helyi közösség közlekedés ellátását,

2.2.14. az élővízfolyások és a városi csapadékvíz elvezető rendszer kezelésével kapcsolatos feladatok ellátását,

2.2.15. a környezetvédelmi szempontok érvényesülését a városfejlesztésben, rendezési tervekben, városüzemeltetésben, vagyonhasznosításban, beruházásokban.

**2.3. Véleményezi:**

2.3.1. az éves költségvetésről és az előző évi gazdálkodásról szóló beszámolóra vonatkozó rendelet-tervezeteket, a pénzmaradvány elosztására vonatkozó előterjesztést,

2.3.2. az Önkormányzat naptári éven belüli hitelfelvételével, célhitel felvételével kapcsolatos javaslatait,

2.3.3. előzetesen véleményezi a címzett, cél- és egyéb állami támogatással megvalósítandó beruházásra vonatkozó előterjesztést,

2.3.4. a költségvetési hiány feszültségek mérséklését célzó programokat, az esetleges átmeneti gazdálkodás bevezetésére irányuló döntést,

2.3.5. a különféle pályázatok, támogatási igények benyújtására irányuló kezdeményezést, az ez irányú pályázatokat,

2.3.6. az előirányzat-módosításokat,

2.3.7. a polgármester által előterjesztett költségvetéssel kapcsolatos eseti anyagokat (költségvetési feszültségek mérséklésével kapcsolatos programok, stb.),

2.3.8. az egyéb forrásteremtő műveletek szükségességét (kötvénykibocsátás stb.), gazdaságosságát, szükség szerint ez irányú kezdeményező javaslatot dolgoz ki.

2.3.9. az Önkormányzatot érintő regionális, kistérségi és helyi területfejlesztési koncepciókat, stratégiákat, programokat, projekteket, terveket

2.3.10. a városfejlesztést érintő, a városképet jelentősen befolyásoló feladatok előkészítését, végrehajtását, a jelentős beruházásokat, azok terveit,

2.3.11. városüzemeltetési szempontból a költségvetést,

2.3.12. a kommunális szolgáltatásokat érintő módosítási és fejlesztési feladatokat,

2.3.13. a vagyonhasznosítással összefüggő döntési javaslatokat,

2.3.14. a gazdasági jellegű, illetve kihatású önkormányzati és egyéb társulásokba való belépésre vagy csatlakozásra, alapítványok létrehozására, alapítványi források átvételére-adására irányuló javaslatokat,

2.3.15. az egyes vagyongazdálkodási, -hasznosítási javaslatokat, különösen:

2.3.15.1. lakás- és helyiséggazdálkodással kapcsolatos koncepciókat,

2.3.15.2. az ingatlan értékesítéssel kapcsolatos előterjesztéseket,

2.3.15.3. a vagyonátvétellel, -átadással kapcsolatos javaslatokat,

2.3.15.4. portfólió-kezelést érintő előterjesztéseket,

2.3.15.5. az önkormányzati vagyont érintő egyéb előterjesztéseket,

2.3.15.6. a vagyonhasznosítással és egyes gazdaságfejlesztéssel összefüggő pályázatok és szerződés-tervezetek feltételrendszerét,

2.3.16. az Önkormányzat árhatósági jogkörébe tartozó egyes közüzemi szolgáltatási díjak megállapítására irányuló szolgáltatói előterjesztéseket,

2.3.17. a városfejlesztéssel, a helyi adókkal, vállalkozásokkal kapcsolatos előterjesztéseket,

2.3.18. a közfoglalkoztatás és egyéb foglalkoztatás elősegítésére, az infrastrukturális ellátottság javítására, az Önkormányzat működési feltételeinek biztosítására irányuló önkormányzati pályázatokat,

2.3.19. az önkormányzat tulajdonában lévő lakások és helyiségek, az ezekhez tartozó területek bérletéről, valamint ezek bérleti díjáról szóló rendelet-tervezeteket,

2.3.20. a lakás- és helyiséggazdálkodással kapcsolatos koncepciókat.

**2.4. Előzetes egyetértési jogot gyakorol** az önkormányzatot megillető tőkerészesedéshez kapcsolódó tagsági jogok vonatkozásában azon többszemélyes társaságok esetében, ahol az önkormányzati tőkerészesedés mértéke eléri vagy meghaladja a 10 %-ot.

**2.5. Utólagos egyetértési jogot gyakorol:**

2.5.1. amennyiben a 4. pontban meghatározott társaság legfőbb szerve a Pénzügyi és Gazdasági Bizottság által előzetesen nem tárgyalt kérdésben kíván dönteni, és a társaság legfőbb szerve az utólagos Pénzügyi és Gazdasági Bizottsági jóváhagyást az Önkormányzat, mint tulajdonos szavazatának érvényességi feltételként elfogadja,

2.5.2. a 4. pontban meghatározott társaság legfőbb szervének taggyűlés tartása nélküli döntéshozatali eljárása során.

**2.6 Előkészíti:**

2.6.1. az önkormányzati vagyon feletti tulajdonosi jogok gyakorlásával,

2.6.2. a helyi közszolgáltatások (víz-, szennyvíz-, távhő-, hulladékkezelési szolgáltatások, valamint lakás- és helyiségbérleti szolgáltatás és a városüzemeltetési feladatkörbe tartozó tevékenységek) ellátásával,

2.6.3. a területfejlesztéssel, a helyi gazdaság- és vállalkozásfejlesztéssel, befektetés-ösztönzéssel,

2.6.4. a foglalkoztatással kapcsolatos döntéseket.

**2.7. Elemzi:**

2.7.1. az önkormányzati gazdasági társaságok, a városüzemeltetési és gazdaságfejlesztési feladatokat ellátó költségvetési intézmények, alapítványok gazdálkodását, javaslatot tesz működésük hatékonyságának növelésére,

2.7.2. az önkormányzati ármegállapítási jogkörbe tartozó közüzemi szolgáltatók által a közszolgáltatási díj megállapítása érdekében készített díjkalkulációt és a díjkompenzációs igények megalapozottságát.

**2.8. Vizsgálja:**

2.8.1. az Önkormányzat pénzügyi helyzetét, költségvetését, likviditását a számviteli információs rendszer alapján,

2.8.2. az önkormányzat által jóváhagyott – igen jelentős lakossági kihatással bíró – közszolgáltatási díjakat,

2.8.3. a helyi adózással, adóigazgatással kapcsolatos feladatok végrehajtását,

2.8.4. az ellenőrzési munkatervben foglaltak végrehajtását, a vizsgálati jelentések kapcsán véleményezi az esetleges szankcionálásra vonatkozó kezdeményezéseket, avagy arra szükség szerint önálló javaslatot tesz,

2.8.5. az Önkormányzat bevételeinek felhasználását.

**2.9. Közreműködik:**

2.9.1. az éves költségvetési koncepció irányelveinek kidolgozásában,

2.9.2. a költségvetés tervezésében,

2.9.3. városfejlesztési koncepciók, programok, rendezési tervek elkészítésében, véleményezésében,

2.9.4. az Önkormányzat felügyelete alá tartozó intézmények és önkormányzati alapítású gazdasági szervek ellenőrzési munkatervének elkészítésében, a vizsgálati szempontok összeállításában, továbbá ennek keretében meghatározza a bizottság által elvégzendő ellenőrzéseket,

2.9.5. a terv szerinti és esetenkénti ellenőrzések vizsgálati szempontjainak összeállításában,

2.9.6. közszolgáltatások díjainak megállapításában.

2.9.7. az Önkormányzat alapítói jogkörének gyakorlásában:

2.9.7.1. az egyszemélyes gazdasági társaságok esetében: a gazdasági társaságokról és közhasznú szervezetekről szóló törvények szerint taggyűlés kizárólagos hatáskörébe tartozó döntéseket előkészítő előterjesztések véleményezésében (számviteli törvény szerinti mérlegbeszámolók, közhasznúsági jelentés elfogadása, ügyvezetők tekintetében a munkáltatói jogok gyakorlása, társasági szerződések, alapító okiratok módosítása, stb. vonatkozásában),

2.9.7.2. az alapítványok esetében: Ptk. szerint.

**2.10. Kezdeményezi** vizsgálat alapján – anyagi és pénzeszközök zárolását kármegelőzési céllal.

**2.11. Figyelemmel kíséri:**

2.11.1. a foglalkoztatás feltételeinek megteremtésével, a gazdaságfejlesztéssel, vállalkozás élénkítéssel foglalkozó szervezetek tevékenységét,

2.11.2. a befektetés-ösztönzéshez közvetlen, vagy közvetett módon hozzájáruló városi, kistérségi programok megvalósulását (szakmai konferenciák stb.),

2.11.3. a városi közterületek arculatának alakulását, a közterületek tisztaságát, a parkok gondozottságát és a köztéri szobrok állapotát,

2.11.4. az állategészségügyi, növényvédelmi szolgáltatás működését,

2.11.5. a helyi vízrendezési, vízkár-elhárítási feladatok végrehajtását,

2.11.6. az önkormányzati utak forgalomtechnikáját,

2.11.7. a helyi energiaellátást,

2.11.8. környezetvédelmi előírások érvényesülését,

2.11.9. a városban és térségében folyamatban lévő területfejlesztést elősegítő programokat, a településrészek arányos fejlesztését,

2.11.10. a bizottság szakterületét érintő feladatokra az önkormányzati költségvetésben biztosított előirányzatok felhasználását,

2.11.11. a hatáskörébe tartozó feladatok vonatkozásában a végrehajtást.

**2.12. Javaslatot tesz:**

2.12.1. a városfejlesztés, területhasználat, területszervezés, építési, városképi követelmények helyi szabályozására, ellenőrzi azok végrehajtását,

2.12.2. környezetvédelmi fejlesztésekre,

2.12.3. önkormányzati beruházásokra,

2.12.4. a helyi jelentőségű épített és természeti értékek védelmére, védetté nyilvánítására, megóvására, figyelemmel kíséri a végrehajtást,

2.12.5. helyi környezetvédelmi (víz-, talaj-, levegővédelem, zaj és rezgés elleni védelem) követelmények megállapítására,

2.12.6. a közterület használatának helyi szabályozására,

2.12.7. városfejlesztési, környezetvédelmi alapok létrehozására, kezelésére,

2.12.8. a városfejlesztési koncepciókra, területrendezési tervekre, rendezési programokra,

2.12.9. környezetvédelmi programokra, akciókra, kampányokra és egyéb, a környezet védelmét szolgáló intézkedésekre,

2.12.10. a Képviselő-testület éves munkatervére és programjaira,

2.12.11. kitüntetések adományozására.

2.12.12. az önkormányzati környezetvédelmi alapba befolyt bevételek felhasználására,

2.12.13. az önkormányzat mindenkori éves költségvetési rendeletében a nem lakáscélú ingatlanok felújítására biztosított, valamint a lakáscélú ingatlanok felújítására biztosított előirányzat felhasználására,

2.12.14. a Nemzeti Közszolgálati Egyetem kihelyezett ózdi tagozatára felvett hallgatók önkormányzati támogatására az Oktatási, Kulturális és Sport Bizottsággal és az Egészségügyi, Szociális és Munkahelyteremtési Bizottsággal együttesen,

2.12.15. az önkormányzat mindenkori éves költségvetési rendeletében közfoglalkoztatás önerejére biztosított előirányzat felhasználására az Egészségügyi, Szociális és Munkahelyteremtési Bizottsággal együttesen,

2.12.16. az önkormányzat mindenkori éves költségvetési rendeletében városrehabilitációs feladatokra biztosított előirányzat felhasználására.

**2.13. Kapcsolatot tart:**

2.13.1. a helyi nem önkormányzati tulajdonú közszolgáltató szervekkel,

2.13.2. a környezet- és természetvédő szervezetekkel, bevonja azokat a környezet- és természetvédelmi feladatok ellátásába.

**2.14. Beszámol** tevékenységéről a Képviselő-testületnek.

**2.15. Döntési jogot gyakorol** a Képviselő-testület által átruházott hatáskörökben.

**3. Oktatási, Kulturális és Sport Bizottság**

**3.1. Előterjeszti:**

3.1.1. a Képviselő-testület által meghatározott ügyeket.

3.1.2. az oktatási, nevelés és kulturális tárgyú önkormányzati rendelet-tervezeteket.

**3.2. Véleményezi:**

3.2.1. a művelődési, oktatási és köznevelési intézményeket érintő beruházásokat, felújításokat, fejlesztéseket,

3.2.2. a költségvetési kereten belül a fenntartott/működtetett köznevelési és közművelődési intézmények éves költségvetési tervezetét,

3.2.3. az intézmények vezetőinek továbbtanulását,

3.2.4. a nevelési és a közművelődési intézmények szakmai, nevelési és pedagógiai programját, SZMSZ-ét, Intézményi Minőségirányítási Programját, házirendjét, óvodai nyitvatartási rendjét,

3.2.5. a feladatkörébe tartozó, de nem önkormányzati fenntartású művelődési, oktatási és köznevelési intézmények ügyeit,

3.2.6. közreműködik közterületen és önkormányzati épületen elhelyezendő művészeti alkotások elbírálásában és elhelyezésében,

3.2.7. Ózd Város Önkormányzata Esélyegyenlőségi Programjának módosítására tett javaslatokat,

3.2.8. Ózd Város Önkormányzata Esélyegyenlőségi Programjának végrehajtását célzó intézkedési tervet.

**3.3. Javaslatot tesz:**

3.3.1. valamennyi művelődési, oktatási és köznevelési ügyben az Önkormányzatnak,

3.3.2. az állami ünnepek és városi szintű rendezvények programjaira és költségeire,

3.3.3. a kollektív szerződésekben a törvényben előírtakon túli fenntartói költségekkel járó juttatások engedélyezésére

3.3.4. a diák-, a szabadidő, a verseny- és élsport, az utánpótlás-nevelés, a természetjárás és turizmus városi szintű fejlesztésére, működési feltételeinek megteremtésére, szervezeteinek kialakítására,

3.3.5. az önkormányzati fenntartású testnevelési és sportlétesítmények létrehozására, megszüntetésére, átszervezésére,

3.3.6. a testnevelés és sport céljait szolgáló létesítmények beruházására, felújítására, fejlesztésére,

3.3.7. a testnevelés és sport térségi feladatait ellátó szervezet létrehozására megszüntetésére és átszervezésére,

3.3.8. a gyermekekkel, az ifjúsággal, a sporttal, a fogyatékosok sportjával, a kábítószer és egyéb egészségre ártalmas élvezeti cikkek fogyasztásának visszaszorításával kapcsolatos önkormányzati koncepciókra, programokra,

3.3.9. a helyi ifjúsági és sportpolitika feladatai ellátásának érdekében javaslatot tesz a megvalósításhoz szükséges intézményrendszer kialakítására,

3.3.10. az önkormányzat ifjúságpolitikájának céljaira, feladataira és eszközrendszerére,

3.3.11. az önkormányzat sportra vonatkozó rövid, közép és hosszú távú koncepciójára,

3.3.12. az önkormányzati támogatásban részesülő ifjúsági és sportszervezetek ellenőrzésére

3.3.13. a Képviselő-testület éves munkatervére és programjaira,

3.3.14. kitüntetések adományozására,

3.3.15. a Nemzeti Közszolgálati Egyetem kihelyezett ózdi tagozatára felvett hallgatók önkormányzati támogatására a Pénzügyi és Gazdasági Bizottsággal és az Egészségügyi, Szociális és Munkahelyteremtési Bizottsággal együttesen.

**3.4. Vizsgálja** a helyi írott és elektronikus média működését és tevékenységét.

**3.5. Közreműködik:**

3.5.1. művelődési és köznevelési intézmények létrehozásában, átszervezésében, működtetési kérdéseiben, megszüntetésében,

3.5.2. a művelődési és köznevelési intézmények térítési díjainak és kedvezményeinek megállapításában

3.5.3. a helyi sportpolitikai elvek kialakításában,

3.5.4. az önkormányzat által fenntartott sportlétesítmények igénybevételi lehetőségeinek kialakításában, térítési díjainak megállapításában,

3.5.5. az egészségmegőrző társadalmi program végrehajtásának segítésében,

3.5.6. a nemzetközi sportkapcsolatok kialakításában, ápolásában,

3.5.7. a város szintű szabadidősport-programok előkészítésében, lebonyolításában,

3.5.8. az ifjúságpolitikai és sportügyekkel kapcsolatos programok végrehajtásában,

3.5.9. az iskolán kívüli művelődéssel, a szabadidő hasznos eltöltésével, az egészségmegőrzéssel, a megelőzéssel összefüggő helyi feladatok végrehajtásában,

3.5.10. az idegenforgalom – feladat- és hatáskörébe tartozó – feladatainak ellátásában,

3.5.11. az önkormányzat gyermek- és ifjúságvédelemre vonatkozó helyi politikájának kidolgozásában és megvalósításában,

3.5.12. a gyermekekre és az ifjúságra közvetlenül vonatkozó önkormányzati döntések előkészítésében,

3.5.13. az egészséges életmódot népszerűsítő, a kábítószer és más egészségre ártalmas élvezeti szerek fogyasztásának megelőzését szolgáló helyi programok összehangolásában,

**3.6. Együttműködik:**

3.6.l. a települési nemzetiségi önkormányzattal és nemzetiségi szervezetekkel művelődés és nevelés-oktatás terén,

3.6.2. az egyházakkal a hitélettel kapcsolatos igények és érdekek feltárásában.

3.6.3. a sportszervezetekkel a város testnevelési, sportpolitikai és sportszakmai feladatainak végrehajtásában,

3.6.4. a diáksport-szervezetekkel a tanulók tanórán kívüli testnevelésének és sportjának szervezésében,

3.6.5. a lakosság szabadidő hasznos eltöltésére alakult társadalmi szervezetekkel,

3.6.6. kistérség önkormányzataival, a helyi ifjúsági, sport és fogyatékosokat tömörítő szervezetekkel, egyházakkal és felekezetekkel, a gyermekekkel és az ifjúsággal foglalkozó egyesületekkel, közhasznú szervezetekkel, alapítványokkal, közalapítványokkal

3.6.7. a fogyatékosság-ügyben tevékenykedő civil szervezetekkel, a fogyatékosok sportjának, a fogyatékos személyek társadalmi integrációjának segítése érdekében,

3.6.8. az egyházi és civil szervezetekkel a szociális és gyermekvédelmi közszolgáltatási feladatok magasabb színvonalú ellátása érdekében, szükség esetén tevékenységük koordinálásában.

**3.7. Segíti** a helyi köznevelési, közművelődési, testnevelési és sportintézmények működését.

**3.8. Figyelemmel kíséri** a hatáskörébe tartozó feladatok vonatkozásában a végrehajtását.

**3.9. Beszámol** tevékenységéről a Képviselő-testületnek.

**3.10. Döntési jogot gyakorol** a Képviselő-testület által átruházott hatáskörökben.

**4. Egészségügyi, Szociális és Munkahelyteremtési Bizottság**

**4.1. Előterjeszti:**

4.1.1. a szociális igazgatásról és szociális ellátásokról szóló rendelet-tervezetet,

4.1.2. a gyermekvédelmi ellátásról szóló rendelet-tervezetet,

4.1.3. az egészségügyi alapellátást szabályozó rendelet-tervezetet,

4.1.4. a személyes gondoskodást nyújtó szociális ellátások formáit, igénybe vételét, térítési díját szabályozó rendelet-tervezetet,

4.1.5. a szociális szolgáltatástervezési koncepciót, illetve annak felülvizsgálatából adódó módosítását,

4.1.6. a városi egészségtervet, illetve annak felülvizsgálatából adódó módosítást,

4.1.7. a szociális, gyermekvédelmi és egészségügyi programokat,

4.1.8. a közmunkaprogramok működtetése érdekében benyújtott pályázatokat, valamint a működtetéséhez kapcsolódó javaslatokat,

4.1.9. a közfoglalkoztatás szervezése érdekében benyújtott pályázatokat, valamint a működtetéséhez kapcsolódó javaslatokat,

4.1.10. a munkahelyteremtésre irányuló előterjesztéseket,

4.1.11. a Képviselő-testület által hatáskörébe utalt ügyeket.

**4.2. Véleményezi:**

4.2.1. a szociális, gyermekvédelmi és egészségügyi intézmények költségvetésére, pénzügyi támogatására, pénzeszközök átcsoportosítására tett javaslatokat,

4.2.2. a szociális, gyermekvédelmi és egészségügyi intézményeket érintő beruházásokra, fejlesztésekre tett javaslatokat,

4.2.3. a Képviselő-testület szociális, gyermekvédelmi és egészségügyi ellátást érintő döntéseinek előkészítésére tett javaslatokat,

4.2.4. az éves költségvetésről és az előző évi gazdálkodásról szóló beszámolóra vonatkozó rendelet-tervezeteket,

4.2.5. a pénzmaradvány elosztására vonatkozó előterjesztést,

4.2.6. az intézmények által benyújtandó szociális, gyermekvédelmi és egészségügyi ellátást érintő pályázatokat,

4.2.7. az egészségügyi alapellátás működéséről szóló beszámolót,

4.2.8. az Ózd és Térsége Szociális, Egészségügyi és Gyermekjóléti Integrált Intézmény által Ózd város lakossága részére nyújtott szociális ellátásokról szóló éves szakmai beszámolót,

4.2.9. a közfoglalkoztatást érintő címzett, cél- és egyéb állami támogatással megvalósítandó, továbbá az egyéb forrásból megvalósítani kívánt, munkahelyteremtést elősegítő beruházásra vonatkozó előterjesztéseket,

4.2.10. a hátrányos helyzetű társadalmi csoportokkal kapcsolatos előterjesztéseket,

4.2.11. a bérbeadási listát.

**4.3. Javaslatot tesz:**

4.3.1. a szociális, gyermekvédelmi és egészségügyi intézmények létrehozására, működtetésére, megszüntetésére, struktúra-változtatására,

4.3.2. a háziorvosi, házi gyermekorvosi, fogorvosi és egyéb egészségügyi vállalkozások engedélyezésével, megszüntetésével kapcsolatos intézkedésekre,

4.3.3. finanszírozási szerződések megkötésére, módosítására, megszüntetésére,

4.3.4. az orvosi rendelők ill. lakások privatizációjára,

IV.3.5. a szociális, gyermekvédelmi és egészségügyi ellátást biztosító szolgálatok, intézmények racionális működtetését célzó intézkedésekre,

4.3.6. a szociális, gyermekvédelmi és egészségügyi ellátás színvonalának emelését célzó intézkedésekre,

4.3.7. a Képviselő-testület éves munkatervére és programjaira,

4.3.8. kitüntetések adományozására.

4.3.9. az esélyegyenlőség biztosítása érdekében szükséges intézkedésekre, feladatokra,

4.3.10. munkahelyteremtési és esélyegyenlőségi programokra, akciókra, kampányokra, intézkedésekre,

4.3.11. a Nemzeti Közszolgálati Egyetem kihelyezett ózdi tagozatára felvett hallgatók önkormányzati támogatására a Pénzügyi és Gazdasági Bizottsággal, valamint az Oktatási, Kulturális és Sport Bizottsággal együttesen,

4.3.12. az önkormányzat mindenkori éves költségvetési rendeletében közfoglalkoztatás önerejére biztosított előirányzat felhasználására a Pénzügyi és Gazdasági Bizottsággal együttesen.

**4.4.Vizsgálja:**

4.4.1. szociális, gyermekvédelmi és egészségügyi ellátást szabályozó helyi rendeletekben foglaltak eredményességét, hatékonyságát,

4.4.2. a szociális, gyermekvédelmi és egészségügyi alapellátást, szakellátást biztosító szolgálatok, intézmények működését,

4.4.3. szociális, gyermekvédelmi és egészségügyi alapellátást, szakellátást érintő Képviselő-testületi döntés végrehajtására tett intézkedéseket,

4.4.4. szociális, gyermekvédelmi és egészségügyi alapellátást, szakellátást biztosító szolgálatoknak, intézményeknek a vonatkozó hatályos jogszabályokban előírt feladatai megvalósítását,

4.4.5. szociális, gyermekjóléti és egészségügyi alapellátás, szakellátás színvonalának alakulását Ózd város lakossága körében,

4.4.6. közfoglalkoztatás színvonalának, hatékonyságának alakulását,

4.4.7. közmunkaprogramok végrehajtásának eredményességét,

4.4.8. a hatáskörébe tartozó feladatok vonatkozásában hozott döntések végrehajtását.

**4.5. Közreműködik:**

4.5.1. az éves költségvetési koncepció irányelveinek kidolgozásában a társadalom- és szociálpolitikai juttatások tekintetében,

4.5.2. az éves költségvetés tervezésében a társadalom- és szociálpolitikai juttatások tekintetében,

4.5.3. a civil szervezetek által fenntartott személyes gondoskodást nyújtó szociális és gyermekjóléti intézmények, szolgáltatások létrehozásában, szükség esetén szakmai javaslatokat, véleményt ad,

4.5.4. a városi szintű szociális, gyermekvédelmi és egészségügyi témájú rendezvények megszervezésében,

4.5.5. a közfoglalkoztatás szervezésében, lebonyolításában,

4.5.6. a Szociálpolitikai Kerekasztal működtetésében.

**4.6. Együttműködik:**

4.6.1. az egyházi és civil szervezetekkel a szociális és gyermekvédelmi közszolgáltatási feladatok magasabb színvonalú ellátása érdekében, szükség esetén tevékenységük koordinálásában,

4.6.2. a BAZ Megyei Kormányhivatal Edelényi Járási Hivatal Járási Népegészségügyi Intézettel

4.6.3. egészségügyi intézményekkel,

4.6.4. köznevelési és közművelődési intézményekkel,

4.6.5. Rendőrkapitánysággal,

4.6.6. a települési nemzetiségi önkormányzattal,

4.6.7. az állami foglalkoztatási szervvel,

4.6.8. Türr István Képző- és Kutató Intézettel,

4.6.9. az Ózd Kistérség Többcélú Társulásának Humán Bizottságával.

**4.7. Figyelemmel kíséri:**

4.7.1. a város lakosságának egészségügyi helyzetét,

4.7.2. a város lakossága szociális életkörülményeinek alakulását,

4.7.3. a hatáskörébe tartozó feladatok vonatkozásában a végrehajtást.

4.7.4. az önkormányzat intézményeiben az esélyegyenlőség elvének érvényesülését,

4.7.5. a foglalkoztatás egyenlő feltételeinek megteremtésével, vállalkozás-élénkítéssel foglalkozó szervezetek tevékenységét,

4.7.6. a nemzetiségi programok megvalósulását,

4.7.7. a településrészek arányos fejlesztését,

4.7.8. az önkormányzat hátrányos helyzetű társadalmi csoportokkal kapcsolatos intézkedéseit.

**4.8. Beszámol** tevékenységéről a Képviselő-testületnek.

**4.9. Döntési jogot gyakorol** a Képviselő-testület által átruházott hatáskörökben.

**3. melléklet a 4 /2013.(II. 27.) önkormányzati rendelethez[[3]](#footnote-3)**

**A tanácsnokok feladatai**

**4. melléklet a 4/2013. (II.27.) önkormányzati rendelethez[[4]](#footnote-4)**

**A képviselő-testület által átruházott hatáskörök**

1. A Képviselő-testület **Polgármesterre** átruházott hatáskörei:

1.1. Döntés a külföldi állampolgárok betegellátási díjának mérsékléséről, elengedéséről.

1.2. A társadalmi gondozók, valamint az idősek klubjában orvosi munkát végzők díjazásának megállapítása.

1.3. Elővásárlási jog gyakorlásához szükséges jognyilatkozatok, valamint az egyéb tulajdonosi jognyilatkozatok megtétele.

1.4. Az önkormányzati vagyon elidegenítése és hasznosítása során a pályáztatást lebonyolító bizottság tagjainak és elnökének kijelölése az önkormányzat vagyonrendeletében meghatározott értékhatárig.

1.5. Vállalkozás formájában ellátott háziorvosi tevékenység ellátásához előzetes hozzájárulás, és a működtetési szerződés aláírása.

1.6. Fogorvosi ellátásokkal kapcsolatos önkormányzati feladatok intézése.

1.7. Munkáltatói jogkör gyakorlása a közalkalmazotti jogviszonyban foglalkoztatott orvosok felett.

1.8. Rendkívüli gyermekvédelmi támogatás megállapítása a rendkívüli gyermekvédelmi támogatásról szóló önkormányzati rendelet szerint hatáskörébe utalt ügyekben.

1.9. Átmeneti segély megállapítása a pénzbeli és természetben nyújtott szociális ellátásokról szóló önkormányzati rendelet szerint hatáskörébe utalt ügyekben.

1.10. Temetési segély megállapítása a pénzbeli és természetben nyújtott szociális ellátásokról szóló önkormányzati rendelet szerint.

1.11. Lakásfenntartási támogatás megállapítása a pénzbeli és természetben nyújtott szociális ellátásokról szóló önkormányzati rendelet szerint.

1.12. Döntés a közterületekről szóló önkormányzati rendelet szerint hatáskörébe utalt ügyekben.

1.13. Közművelődési, közgyűjteményi és művészeti tevékenységekkel kapcsolatos helyi irányítási, ellenőrzési feladatok ellátása.

1.14. Döntés az önkormányzat mindenkori éves költségvetési rendeletében az általános céltartalékra biztosított, valamint a lakóterületi céltartalékokra biztosított keret felhasználásáról.

1.15. Döntés az Önkormányzat részvételével működő gazdasági társaságokban az Önkormányzatot megillető önkormányzati tőkerészesedéshez kapcsolódó tagsági jogok gyakorlására – azoknál a társaságoknál, ahol az önkormányzati tőkerészesedés 10 % alatt van.

1.16. Döntés a Pénzügyi és Gazdasági Bizottság előzetes egyetértésével az Önkormányzatot megillető önkormányzati tőkerészesedéshez kapcsolódó tagság jogok vonatkozásában, azon többszemélyes társaságok esetében, ahol az önkormányzati tőkerészesedés mértéke eléri vagy meghaladja a 10 %-ot. Amennyiben a többszemélyes társaság legfőbb szerve a Pénzügyi és Gazdasági Bizottság által előzetesen nem tárgyalt kérdésben kíván dönteni és a társaság legfőbb szerve az utólagos Pénzügyi és Gazdasági Bizottsági jóváhagyást az Önkormányzat, mint tulajdonos szavazatának érvényességi feltételeként fogadja el. Ezt a szabályt kell alkalmazni a társaság legfőbb szervének taggyűlés tartása nélküli döntéshozatali eljárása során is.

1.17. Döntés az óvodai intézmények, az Ózdi Köznevelési Intézmények Gondnoksága és az Ózdi Művelődési Intézmények intézményvezetői pótlékának megállapításáról.

1.18. Szerződéskötés, kötelezettségvállalás az Önkormányzat vagyonát vagy tulajdonát érintő ügyekben – az önkormányzat mindenkori éves költségvetési rendeletében jóváhagyott előirányzatok keretén belül. E jogköre nem terjed ki az önkormányzat vagyonrendeletében meghatározott, Pénzügyi és Gazdasági Bizottság hatáskörébe utalt, tulajdonosi döntést igénylő vagyonszerzési-, értékesítési és vagyonkezelésbe adási ügyekre.

1.19. Selejtezési Bizottság elnökének és tagjainak kijelölése.

1.20. Döntés az Ügyrendi, Igazgatási és Rendészeti Bizottság javaslatát követően a Rendőrség hivatásos állományának letelepedését elősegítő lakástámogatás odaítéléséről és az igénylővel a támogatás nyújtásának feltételeit tartalmazó szerződés megkötése.

1.21. Döntés az ózdi martinsalakból készült lakóépületek tulajdonosi felajánlásairól és minden egyéb, az ózdi martinsalak felhasználásával készült lakóépületek tulajdonosainak kárenyhítésével összefüggő önkormányzati feladatok végrehajtásáról szóló képviselő-testületi határozat végrehajtásával, ill. végrehajtásának ellenőrzésével kapcsolatos kérdésről.

2. A Képviselő-testület

**Ügyrendi, Igazgatási és Rendészeti Bizottságra** átruházott hatáskörei

2.1. Közművelődési önkormányzati intézmények Szervezeti és Működési Szabályzatának jóváhagyása az Oktatási, Kulturális és Sport Bizottsággal együtt.

2.2. Szavazatszámláló bizottságok tagjainak és póttagjainak megválasztása.

3. A Képviselő-testület

**Pénzügyi és Gazdasági Bizottságra** átruházott hatáskörei

3.1. Véleményezési jog gyakorlása a beépítetlen belterületi földterület értékével kapcsolatosan.

3.2. Előzetes egyetértési jog gyakorlása az Önkormányzatot megillető önkormányzati tőkerészesedéshez kapcsolódó tagság jogok vonatkozásában, azon többszemélyes társaságok esetében, ahol az önkormányzati tőkerészesedés mértéke eléri vagy meghaladja a 10 %-ot.

3.3. Utólagos egyetértési jog gyakorlása, amennyiben a többszemélyes társaság (ahol az önkormányzati tőkerészesedés mértéke eléri vagy meghaladja a 10 %-ot) legfőbb szerve a PGB által előzetesen nem tárgyalt kérdésben kíván dönteni, és a társaság legfőbb szerve az utólagos PGB-i jóváhagyást az Önkormányzat, mint tulajdonos szavazatának érvényességi feltételeként fogadja el. Ezt a szabályt kell alkalmazni a társaság legfőbb szervének taggyűlés tartása nélküli döntéshozatali eljárása során is.

4. A Képviselő-testület

**Egészségügyi, Szociális és Munkahelyteremtési Bizottságra** átruházott hatáskörei

4.1. Döntés a rendkívüli gyermekvédelmi támogatásról szóló önkormányzati rendelet szerint hatáskörébe utalt ügyekben.

4.2. Döntés a pénzbeli és természetben nyújtott szociális ellátásokról szóló önkormányzati rendelet szerint hatáskörébe utalt ügyekben.

5. A Képviselő-testület

**Oktatási, Kulturális és Sport Bizottságra** átruházott hatáskörei

5.1. Jóváhagyja a közművelődési önkormányzati intézmények Szervezeti és Működési Szabályzatát az Ügyrendi, Igazgatási és Rendészeti Bizottsággal együtt.

5.2. A nem önkormányzati tulajdonú épületben lévő művészeti alkotások védelme szakvélemény kikérésével, új elhelyezés esetén véleményezési jog gyakorlása.

5.3. Egyetértési jog gyakorlása a megszűnt múzeum anyagának elhelyezésére szolgáló más közgyűjtemény kijelölésével kapcsolatban.

5.4. Az óvodák, működési (felvételi) körzetének, valamint az óvoda nyitva tartása rendjének meghatározása és közzététele.

5.5. Döntés az óvodába történő jelentkezés módjáról, a nagyobb létszámú gyermekek egy időszakon belüli óvodai felvételének időpontjáról.

5.6. Az óvodai intézmények továbbképzési programjának jóváhagyása.

**1. függelék a 4/2013. (II. 27.) önkormányzati rendelethez[[5]](#footnote-5)**

**A Képviselő-testület névjegyzéke**

Janiczak Dávid polgármester

Arany Géza László

Csutor László

Fidrus Péter

Fürjes Pál

Kiss Judit

Dr. Kósné Dargai Rita

Dr. Mészáros Miklós

Obbágy Csaba

Tartó Lajos

Tóth Pál

Veres Zoltán

Vitális István

Zsuponyó Anett

**2. függelék a 4/2013. (II. 27.) önkormányzati rendelethez[[6]](#footnote-6)**

Ózd Város Önkormányzata alaptevékenységének

kormányzati funkciók szerinti besorolása

1. 011130 Önkormányzatok és önkormányzati hivatalok jogalkotó és általános igazgatási tevékenysége
2. 013320 Köztemető-fenntartás és-működtetés
3. 013350 Az önkormányzati vagyonnal való gazdálkodással kapcsolatos feladatok
4. 013360 Más szerv részére végzett pénzügyi-gazdálkodási, üzemeltetési, egyéb feladatok
5. 016010 Országgyűlési, önkormányzati és európai parlamenti képviselő választásokhoz kapcsolódó tevékenységek
6. 016080 Kiemelt állami és önkormányzati rendezvények
7. 022010 Polgári honvédelem ágazati feladatai, a lakosság felkészítése
8. 031030 Közterület rendjének fenntartása
9. 041140 Területfejlesztés igazgatása
10. 041231 Rövid időtartamú közfoglalkoztatás
11. 041232 Start-munka program – Téli közfoglalkoztatás
12. 041233 Hosszabb időtartamú közfoglalkoztatás
13. 041236 Országos közfoglalkoztatási program
14. 041237 Közfoglalkoztatási mintaprogram
15. 045120 Út, autópálya építése
16. 045150 Egyéb szárazföldi személyszállítás
17. 047410 Ár- és belvízvédelemmel összefüggő tevékenységek
18. 051040 Nem veszélyes hulladék kezelése, ártalmatlanítása
19. 052020 Szennyvíz gyűjtése, tisztítása, elhelyezése
20. 063020 Víztermelés, -kezelés, -ellátás
21. 064010 Közvilágítás
22. 066020 Város-, községgazdálkodási egyéb szolgáltatások
23. 072111 Háziorvosi alapellátás
24. 072112 Háziorvosi ügyeleti ellátás
25. 072311 Fogorvosi alapellátás
26. 074031 Család és nővédelmi egészségügyi gondozás
27. 074032 Ifjúság-egészségügyi gondozás
28. 081041 Versenysport-és utánpótlás-nevelési tevékenység és támogatása
29. 081045 Szabadidősport- (rekreációs sport-) tevékenység és támogatása
30. 081061 Szabadidős park, fürdő és strandszolgáltatás
31. 082093 Közművelődés – egész életre kiterjedő tanulás, amatőr művészetek
32. 091110 Óvodai nevelés, ellátás szakmai feladatai
33. 091140 Óvodai nevelés, ellátás működtetési feladatai
34. 104030 Gyermekek napközbeni ellátása
35. 106020 Lakásfenntartással, lakhatással összefüggő ellátások
36. 107054 Családsegítés

37. 107090 Romák társadalmi integrációját elősegítő tevékenységek, programok

**3. függelék a 4/2013.(II. 27.) önkormányzati rendelethez**

**A bizottságok elnökeinek, elnökhelyetteseinek és tagjainak névjegyzéke**

***Ügyrendi, Igazgatási és Rendészeti Bizottság***

- elnök: Kiss Judit

- elnökhelyettes Tóth Pál

- tagok: Obbágy Csaba

Tartó Lajos

Vitkó Ferenc

Dr. Nahlik Csilla

Dr. Mustos Lajos

***Pénzügyi és Gazdasági Bizottság***

- elnök: Fürjes Pál

- elnökhelyettes: Tartó Lajos

- tagok: Vitális István

Arany Géza László

Sztrakay István Norbert

Kissné Csutorás Erzsébet

Tompa Zsigmond

***Oktatási, Kulturális és Sport Bizottság***

- elnök: Obbágy Csaba

- elnökhelyettes: Veres Zoltán

- tagok: Csutor László

Vitális István

Zsuponyó Anett

Szilágyi István

Kupás Dénes

Scitovszky Nikoletta

Gyuricska István

***Egészségügyi, Szociális és Munkahelyteremtési Bizottság***

- elnök: Zsuponyó Anett

- elnökhelyettes: Dr. Mészáros Miklós

- tagok: Dr.Kósné Dargai Rita

Arany Géza László

Kiss Judit

Bertáné Várnay Ilona

Szaniszló Károly

Hevérné Holló Veronika

Nagy Viktória

**4. függelék a 4/2013.(II. 27.) önkormányzati rendelethez[[7]](#footnote-7)**

**KIMUTATÁS**

**az önkormányzati intézményekről és gazdasági társaságokról**

**I.. Önkormányzati intézmények:**

1. Ózdi Polgármesteri Hivatal 3600 Ózd, Városház tér 1.

2. Város- és Sportlétesítmény-üzemeltető Intézmény 3600 Ózd, Zrínyi út 5.

3. Ózdi Sportszervező Iroda 3600 Ózd, Bolyki főút 4.

4. Ózd Város Önkormányzata Közterület-Felügyelete 3600 Ózd, Zrínyi út 5.

5. Ózdi Művelődési Intézmények 3600 Ózd, Gyár út 4.

* *ÓMI Városi Művelődési Központ* 3600 Ózd, Gyár út 4.
* *ÓMI Városi Könyvtár* 3600 Ózd, Petőfi tér 1.
* *Ózdi Muzeális Gyüjtemény* 3600 Ózd, Gyár út 10.

6. Gazdasági Ellátó Központ 3600 Ózd, Október 23. tér 1.

Működteti az alábbi iskolákat*:*

* *Ózdi Apáczai Csere János Általános Iskola* 3600 Ózd, Kőalja út 149.
* *Ózdi Árpád Vezér Általános és Szakiskola* 3600 Ózd, Árpád vezér út 13.
* *Bolyky Tamás Általános Iskola* 3600 Ózd, Bolyki Tamás út 42.
* *Csépányi Általános Iskola* 3661 Ózd, Csépányi út 117.
* *Ózdi Petőfi Sándor Általános Iskola* 3600 Ózd, Petőfi Sándor út 18-20.
* *Sajóvárkonyi Általános Iskola* 3600 Ózd, Mekcsey út 205.
* *Újváros Téri Általános Iskola* 3600 Ózd, Újváros tér 1.
* *Vasvár Úti Általános Iskola* 3600 Ózd, Vasvár út 37/A.

7. Ózdi Városkerti Óvodák 3600 Ózd, Mogyorósvölgy 2/A.

* *Alkotmány Úti Tagóvoda* 3600 Ózd, Alkotmány út 2.

8. Ózdi Béke Telepi Óvodák 3600 Ózd, Újváros tér 2.

* *Árpád Vezér Úti Tagóvoda* 3600 Ózd, Árpád vezér út 33.

9.Ózdi Petőfi Úti-Csépányi Összevont Óvoda 3600 Ózd, Petőfi Sándor út 26-28.

* *Damjanich Úti Tagóvoda* 3600 Ózd, Damjanich út 3.
* *Csépányi Tagóvoda* 3600 Ózd, Csépány út 214.
* *Somsályi Tagóvoda* 3600 Ózd, Somsály út 15.

10. Sajóvárkonyi-Táblai Összevont Óvoda 3600 Ózd, Tétény út 1.

* *Tétény Úti Óvoda* 3600 Ózd, Tétény út 1.
* *Virág Úti Tagóvoda* 3600 Ózd, Virág út 27.
* *Bánszállási Tagóvoda* 3600 Ózd, Bánszállás telep 30.

11. Városközponti Napköziotthonos Óvoda 3600 Ózd, Katona József út 7.

* *Katona József Úti Óvoda* 3600 Ózd, Katona József út 7.
* *Nemzetőr Úti Óvoda* 3600 Ózd, Nemzetőr út 18.

**II. Gazdasági társaságok:**

1. Ózdi VÍZMŰ Kft. 3600 Ózd, 48-as út 4.

2. ÓZDINVEST Kft. 3600 Ózd, Október 23. tér 1.

3. ÓZDSZOLG Nonprofit Kft. 3600 Ózd, Zrínyi út 5.

4. Ózdi Kommunikációs Nonprofit Kft. 3600 Ózd, Brassói út 2.

5. Ózdi Hulladékgazdálkodási Kft. 3600 Ózd, Zrínyi út 5/A.

6. Ózdi Távhő Kft. 3600 Ózd, Zrínyi út 3.

1. A 9/2014. (XII. 11.) önkormányzati rendelet 1. mellékletének megfelelően módosított szöveg. Hatályos: 2014. december 11. 13 óra 15 perc [↑](#footnote-ref-1)
2. A 9/2014. (XII. 11.) önkormányzati rendelet 2. mellékletének megfelelően módosított szöveg. Hatályos: 2014. december 11. 13 óra 15 perctől [↑](#footnote-ref-2)
3. A 9/2014. (XII. 11.) önkormányzati rendelet 16.§ (2) bekezdésének megfelelően a 3. melléklet hatályát veszti. Hatályos: 2014. december 11. 13 óra 15 perc [↑](#footnote-ref-3)
4. A 9/2014. (XII. 11.) önkormányzati rendelet 3. mellékletének megfelelően módosított szöveg. Hatályos: 2014. december 11. 13 óra 15 perc [↑](#footnote-ref-4)
5. A 9/2014. (XII. 11.) önkormányzati rendelete 1. függelékének megfelelően módosított szöveg. Hatályos: 2014. december 11. 13 óra 15 perc [↑](#footnote-ref-5)
6. A 9/2014. (XII. 11.) önkormányzati rendelete 2. függelékének megfelelően módosított szöveg. Hatályos: 2014. december 11. 13 óra 15 perc [↑](#footnote-ref-6)
7. A 9/2014. (XII. 11.) önkormányzati rendelete 3. függelékének megfelelően módosított szöveg. Hatályos: 2014. december 11. 13 óra 15 perc [↑](#footnote-ref-7)